
PARLAMENTUL ROMÂNIEI

                                               CAMERA DEPUTAŢILOR
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

      Nr. 4c-7 / 517
      Bucureşti, 16.11.2020


	Comisia PENTRU BUGET, FINANȚE ȘI BĂNCI
           Nr.4c-2/ 1116
           București, 16.11.2020




 Către,



Biroul Permanent al Camerei Deputaților
Vă înaintăm, alăturat, raportul COMUN SUPLIMENTAR asupra Propunerii legislative pentru modificarea art.32 din Legea nr.273 din 29 iunie 2006 privind finanțele publice locale, trimisă Comisiei pentru administraţie publică şi amenajarea teritoriului și Comisiei pentru buget, finanțe și bănci în vederea reexaminării și depunerii unui nou raport, cu adresa nr. Plx. 173 din  13 noiembrie 2020.

	PREŞEDINTE
	PREȘEDINTE

	Angelica FĂDOR
	George-Gabriel VIȘAN

   PL-x 173/2018
RAPORT  COMUN SUPLIMENTAR 
asupra  Propunerii legislative pentru modificarea art.32 din Legea nr.273 
din 29 iunie 2006 privind finanțele publice locale 
În ședința Comitetului liderilor grupurilor parlamentare din data de 13 noiembrie 2020, s-a decis retrimiterea propunerii legislative pentru modificarea art.32 din Legea nr.273 din 29 iunie 2006 privind finanțele publice locale Comisiei pentru administrație publică și amenajarea teritoriului  și Comisiei pentru buget, finanţe şi bănci pentru întocmirea unui raport comun suplimentar.
Senatul, în calitate de primă Cameră sesizată, a respins propunerea legislativă în şedinţa din 28 martie 2018.

În conformitate cu prevederile art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Camera decizională.  

La întocmirea prezentului raport comun suplimentar Comisia pentru administraţie publică şi amenajarea teritoriului și Comisia pentru buget, finanțe și bănci  au avut în vedere:

·   avizul favorabil al Consiliului Legislativ  cu observații și propuneri (nr.  954/10.11.2017)

·   avizul negativ al Comisiei juridice, de disciplină și imunități din data de 5.03.2019
·   punctul de vedere negativ al Guvernului ( adresa nr.3288/13.05.2020)


Propunerea legislativă supusă reexaminării are ca obiect de reglementare modificarea cotelor defalcate din impozitul pe venit încasat la bugetul de stat la nivelul unităților administrativ-teritoriale.
 Potrivit prevederilor art.61 şi 63 din Regulamentul Camerei Deputaţilor, republicat, cu modificările și completările ulterioare, reexaminarea propunerii legislative a avut loc în şedinţe on-line separate în data de 16 noiembrie 2020. 

La lucrările Comisiei pentru administraţie publică şi amenajarea teritoriului și ale Comisiei pentru buget, finanțe și bănci din data de 16 noiembrie 2020, deputații au fost prezenți conform listelor de prezență. 

În urma reexaminării on-line a propunerii legislative, membrii Comisiei pentru administrație publică și amenajarea teritoriului și cei ai Comisiei pentru buget, finanțe și bănci  au hotărât, cu majoritate de voturi, întocmirea unui raport comun suplimentar de respingere a Propunerii legislative pentru modificarea art.32 din Legea nr.273 din 29 iunie 2006 privind finanțele publice în forma raportului comun inițial transmis plenului Camerei Deputaților la data de 26 mai 2020.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE

Angelica FĂDOR
	PREŞEDINTE 

George-Gabriel VIȘAN

	SECRETAR

Andrei NICOLAE
	SECRETAR 

Andrei POP

